20. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.1358/444/Α.0019 της 23 Φεβρ./5 Μαρτ. 1993 (ΦΕΚ  Β΄136) Εξόφληση χρεών προς τα τελωνεία με επιταγές. Έχοντας υπόψη: 1.Τις διατάξεις της παρ. 2 του άρθρ. 1 του Α.Ν. 1819/1951 «περί τρόπου διεξαγωγής των πάσης φύσεως συναλλαγών του Δημοσίου», όπως τροποποιήθηκε με τις διατάξεις του άρθρ. 89 του Νόμ. 1041/1980. 2.Την αριθ. 179611/1968 απόφασή μας «περί πληρωμής οφειλών προς το δημόσιο δι’ επιταγών», όπως ισχύει σήμερα. 3.Την αριθ.Υ.1847/1078399/1181/0001/7.8.92 Κοινή απόφαση του Πρωθυπουργού και του Υπουργού Οικονομικών «περί ανάθεσης αρμοδιοτήτων του Υπουργού Οικονομικών στους Υπουργούς Οικονομικών (ΦΕΚ 525/Β/14.8.92), αποφασίζουμε: Αναπροσαρμόζουμε τα ποσά που προβλέπονται από το έβδομο εδάφιο της αριθ. 179611/68 απόφασής μας, (ανωτ. αριθ. 10), που τροποποιήθηκε τελευταία με την αριθ. Τ. 7726/2033/Α.0019/11.11.92 όμοια ως ακολούθως: «Κατ’ εξαίρεση η καταβολή στα αρμόδια τελωνεία των επιβαρύνσεων των βιομηχανοποιημένων  καπνών που παράγονται στο εσωτερικό της χώρας ή προέρχονται από τα λοιπά κράτη μέλη υπό καθεστώς αναστολής είσπραξης του Ε.Φ.Κ., ενεργείται από τους εγκεκριμένους αποθηκευτές των προϊόντων αυτών και κατά την κρίση τους είτε με τραπεζιτική επιταγή, είτε με προσωπική αυτών επιταγή ανεξαρτήτως ύψους ποσού. Σε περίπτωση μη πληρωμής επιταγής από την τράπεζα επί της οποίας εκδόθηκε, πέραν των υπό των κειμένων διατάξεων προβλεπομένων κυρώσεων, η αρμόδια τελωνειακή αρχή, δεν επιτρέπει στον εκδότη ακάλυπτης επιταγής την πληρωμή οφειλής του με προσωπική αλλά μόνο με τραπεζιτική επιταγή. «Κατ' εξαίρεση η καταβολή στα αρμόδια τελωνεία των επιβαρύνσεων των βιομηχανοποιημένων καπνών που παράγονται στο εσωτερικό της χώρας ή προέρχονται από τα λοιπά κράτη μέλη υπό καθεστώς αναστολής είσπραξης του Ε.Φ.Κ. καθώς και των αντιστοίχων πετρελαιοειδών προϊόντων, ενεργείται από τους εγκεκριμένους αποθηκευτές των προϊόντων αυτών και κατά την κρίση τους είτε με τραπεζική, είτε με προσωπική αυτών επιταγή ανεξαρτήτως ύψους ποσού και εφόσον προηγηθεί σχετική πρόβλεψη για ποσά «3.000.000» και άνω. Σε περίπτωση μη πληρωμής επιταγής από την Τράπεζα επί της οποίας εκδόθηκε πέραν των υπό των κειμένων διατάξεων προβλεπομένων κυρώσεων, η αρμόδια τελωνειακή αρχή δεν επιτρέπει στον εκδότη ακάλυπτης επιταγής την πληρωμή οφειλής του με προσωπική αλλά μόνο με τραπεζική επιταγή». Η περίπτωση που προστέθηκε στο έβδομο εδάφιο της 179611/1968 απόφασης με την ως άνω αριθ. Τ.1358/444/ Α0019/23.2.93 (ΦΕΚ 136/Β) όμοια τροποποιήθηκε ως άνω από την Τ. 1328/284/Α0019/29 Φεβ.-19 Μαρτ. 1996 (ΦΕΚ Β΄176) Απόφαση Υπουργού Οικονομικών. Κατά τα λοιπά η αριθ. 179611/1968 εξακολουθεί να ισχύει. Η απόφαση αυτή από τις διατάξεις της οποίας δεν προκαλούνται δαπάνες σε βάρος του κρατικού προϋπολογισμού, να δημοσιευθεί στην Εφημερίδα της Κυβέρνησης. Πληρωμή με επιταγή 25.Β.γ.20-21 